പാങ്ങോട് സൈനിക കേന്ദ്രത്തിന് ചുറ്റു പ്രദേശങ്ങളില് വിദേശ തീവ്രവാദികള് വാടകയ്ക്ക് താമസിച്ചു തിരുവനന്തപുരം: തിരുവനന്തപുരം പാങ്ങോട് സൈനിക കേന്ദ്രത്തിന്ചുറ്റു പ്രദേശങ്ങളില് വിദേശ തീവ്രവാദികള് താമസിച്ചു. തീവ്രവാദ സംഘടനകളും അധോലാക പ്രവര്ത്തനങ്ങളുമായി ബന്ധമുള്ള പലരും സൈനിക കേന്ദ്രത്തിനു സമീപമുള്ള പൂജപ്പുര, ജഗതി, ഇലിപ്പോട്, ഇടപ്പഴഞ്ഞി, മരുതംകുഴി,വലിയവിള,തിരുമല എന്നിവിടങ്ങളില് വാടകയ്ക്ക് താമസിച്ചിരുന്നു. ശ്രീലങ്കന് പൗരന്മാരും ഇക്കൂട്ടത്തില് പെടും. ദാബൂദ് ഇബ്രാഹിമിന്റെ ഡി കമ്ബനിയുടെ നിയന്ത്രണത്തിലുള്ളവരും സൈനിക കേന്ദ്രത്തിനു ചുറ്റുമായി താമസിച്ചിരുന്നു. ശ്രീലങ്കയിലെ പള്ളിയില് 2019 ല് ഭീകരര് നടത്തിയ സ്ഫോടനത്തിന്റെ ആസൂത്രണം നടന്നത് കേരളത്തിലാണെന്ന് കേന്ദ്ര ഇന്റലിജന്സും ആര്മി ഇന്റലിജന്സും കണ്ടെത്തിയിരുന്നു. കള്ളക്കടത്ത്, ലഹരി മരുന്ന് തുടങ്ങിയവയുമായി ബന്ധപ്പെട്ട അടുത്ത നാളായി നടന്ന കേസുകളുടെ അന്വേഷണം എത്തിയത് പാങ്ങോട് സൈനിക കേന്ദ്രത്തിന് ചുറ്റുമായി താമസിച്ചവരിലേക്കായിരുന്നു. സ്വര്ണ്ണക്കടത്തുമായി ബന്ധപ്പെട്ട അന്വേഷണത്തില് ഈ പ്രദേശത്തെ ബാങ്കുകളില് വ്യാജ പേരുകളില് നിരവധി അക്കൗണ്ടും ലോക്കറും ഉള്ളതായി കണ്ടെത്തി. ശ്രീലങ്കന് പൗരത്വമുള്ളവരുടെ പേരില് പോലും അക്കൗണ്ട് ഉണ്ടായിരുന്നു. സൈനിക ക്യാമ്ബിനു സമീപത്തായി ഏതാനും വര്ഷങ്ങള്ക്കുള്ളില് നിരവധി ആരാധനാകേന്ദ്രങ്ങള് ഉയര്ന്നു വന്നു. കടമുറികളെ ആരാധനാ സ്ഥലങ്ങളാക്കി മാറ്റിയവയാണ് പലതും .ഇവയുടെ പ്രവര്ത്തനവും സംശയത്തിലാണ്. ശ്രീലങ്കയില് നിന്നും മത്സ്യബന്ധന ബോട്ടുകളില് ഒരു സംഘം കഴിഞ്ഞ ദിവസം കേരളത്തില് പ്രവേശിച്ചതായി ഇന്റലിജന്സ് റിപ്പോര്ട്ട് ഉണ്ടായിരുന്നു. പാകിസ്താനിലേക്ക് കടക്കുകയാണ് ഇവരുടെ ലക്ഷ്യമെന്നും രഹസ്യപ്പൊലീസ് റിപ്പോര്ട്ട് പറയുന്നു. വിവരം ലഭിച്ചതിന്റെ അടിസ്ഥാനത്തില് തീരമേഖലകളില് ജാഗ്രതാ നിര്ദ്ദേശം പുറപ്പെടുവിച്ചു. കര്ശന നിരീക്ഷണവും നടത്തുന്നുണ്ട്. ഹോംസ്റ്റേ, റിസോര്ട്ട്, ടൂറിസം കേന്ദ്രങ്ങള് എന്നിവിടങ്ങളില് പോലീസ് പരിശോധന ശക്തമാക്കി. സ്പെഷ്യല് ബ്രാഞ്ച് പൊലീസ് സംസ്ഥാനത്തെ പൊലീസ് സ്റ്റേഷനുകളില് ജാഗ്രതാ നിര്ദേശം നല്കിയിട്ടുണ്ട്. സംശയാസ്പദമായ സാഹചര്യത്തില് കടലില് ബോട്ടുകള് കാണുന്നുണ്ടെങ്കില് റിപ്പോര്ട്ട് ചെയ്യാന് മത്സ്യത്തൊഴിലാളികള്ക്ക് നിര്ദേശം നല്കിയിട്ടുണ്ട്.